Ich bin jo scho e chli überrascht gsie vo minere neue umgebig und han mich i de Zwüscheziet guet demit agfründet. Ich han alli echli verwunderet, dass alles so guet got. Wie d Ärzt jetzt aber leider no usegfunde hend,  han ich leider no en Herzfehler. So en mischt aber au! Darum werd ich am Mäntig per Heli is Kinderspitol uf Zürich gfloge. Uiui, erscht siebe Täg alt und scho so es Abentür ... hofentlich reg ich mich denn nöd z fescht uf. Je noch dem wie langs mir denn no guet goht mues ich denn ein oder zwei mol am Herzli operiert werde. Mir alli hoffed natürlich fescht, dass es nur eimol wird sie und das ich die OP au so guet weg steck wie mini eigentlich no liechti Geburt.